แถลงการณ์สำนักพระราชวัง
แถลงการณ์สํานักพระราชวัง        เรื่อง สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี  เสด็จฯ ไปประทับ ณ โรงพยาบาลพระมงกุฎเกล้า                       *********************************************************        เนื่องจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี  ทรงมีพระอาการปวดที่พระมัชฌิมาขวา (นิ้วกลางมือขวา) ไม่ตอบสนองต่อการรักษาแบบอนุรักษ์ (กายภาพบําบัด) ขณะนี้ข้อนิ้วพระหัตถ์ของพระมัชฌิมาขวาเริ่มงอ ซึ่งคณะแพทย์ผู้ถวายการรักษา ได้ถวายความเห็นว่า ควรรับการรักษาโดยการผ่าตัดแบบผู้ป่วยนอก ซึ่งได้ทรงพระกรุณาโปรดเกล้าโปรดกระหม่อมจะผ่าตัด ในวันเสาร์ ที่ 28 มีนาคม 2563 ณ โรงพยาบาลพระมงกุฎเกล้า        จึงประกาศมาให้ทราบโดยทั่วกัน        สำนักพระราชวัง